ஆம், நாம் அனைவரும் தியாகிகளே. ஆனால், அந்தத் தியாகங்கள் எதற்காக என்பதில்தான் வேறுபாடு உள்ளது நாம் பணத்துக்காக எதையும் தியாகம் செய்கிறோம். நமது விருப்பத்துக்காக வாழ்கையைத் தியாகம் செய்கிறோம். இத்தகையது தியாகமல்ல அதற்கு மாறாக, பிறருக்காக அதுவும் நம்மைப் படைத்துப் பரிபாலிக்கும் இறைவனுக்காக செய்கின்ற தியாகமே உன்னதமானது அவனுக்காக நாம் அர்ப்பணம் செய்வதுதான் மாபெரும் தியாகம். அது எளிதில் எல்லோருக்கும் கிடைத்து விடுவதல்ல. அத்தகைய பண்பு இடைவிடாத பயிற்சியின் மூலமாக, இறைக்கட்டளைகளுக்குக் கீழ்படிவதன் வாயிலாக, இறைவனைச் சார்ந்திருந்து வாழ்வதன் மூலமாக கிடைக்கப்பெறும் அரிய பண்பு.